Vicecampioana României s-a impus la limită în partida de pe Arena Națională, datorită unui gol marcat în startul reprizei secunde. Cu această victorie, "roș-albaștrii" s-au distanțat la 13 puncte de Rapid și la 14 de CFR Cluj.
La finalul întâlnirii FCSB – Petrolul 1-0, din etapa a 29-a, penultima a sezonului regulat din SuperLiga, patronul Gigi Becali a fost entuziast și chiar a glumit pe seama comentatorului care a spus la un moment dat că oaspeții controlează jocul.
"Sunt satisfăcut de joc. Putem să și glumim puțin, da? Prima repriză nu mi-a convenit că Petrolul a controlat jocul. Glumesc pentru că unul dintre comentatori spunea prin minutul 35 că Petrolul controlează jocul.
Cum să ai emoții? Îți dai seama dacă o echipă este periculoasă, trebuie să aibă ocazii, ceva! Noi nu am controlat niciodată jocul cum am făcut-o anul ăsta. Bine, nu am avut ocazii, că s-au baricadat ei.
Și dacă iese din nimic un gol pentru ei, am cu ce să revin. Și dacă nu revin, nu e nimic, și CFR a făcut egal, păstram distanța. În repriza a doua au fost niște probleme, au fost obosiți", a declarat Becali, la emisiunea Fotbal Club de la Digi Sport.
Finanțatorul FCSB a explicat că i-a schimbat la pauza meciului cu Petrolul pe David Miculescu și Octavian Popescu pentru că echipa nu a marcat în prima repriză și ei reprezentau o problemă.
"Ngezana cerea schimbare, Nana avea emoții, nu știam. Băluță era obosit. Am fost obligați să-l schimbăm pe Radaslavescu. Bine, el și-a dorit să reintre, asta înseamnă că s-ar putea ca accidentarea să nu fie gravă. Ți-am spus că mai am încredere în Luis Phelipe. Nici nu se pune problema de fault acolo, ăla cade înainte.
Dacă s-a întâmplat contact și are entorsă la gleznă Radaslavescu nu e penalty? După șut ăla îl faultează, iar mingea este în joc. Și la Coman putem să spunem. Ce e aia intensitate, l-a tras și gata.
Miculescu și Tavi Popescu nu sunt periculoși în fața porții. Ăla e atacant, celălalt era număr 10. Dacă nu eram periculoși înseamnă că era problema lor, nu? Pe Tavi Popescu îl mutăm peste tot ca să-și revină. A avut un meci în care mi-a plăcut. Ce să facem? Îl punem în toate pozițiile ca să avem 14 puncte diferență.
Nu se discută titlul nici dacă ajunge Rapidul la 7 puncte pentru că avem echipă frumoasă. Matematică e matematică, dar suntem prea puternici. Se preconizează că Dumnezeu e cu noi anul ăsta", a spus Gigi Becali.